Document ID: 32012R0899

KOMISJONI MÄÄRUS (EL) nr 899/2012,
21. september 2012,
millega muudetakse Euroopa Parlamendi ja nõukogu määruse (EÜ) nr 396/2005 II ja III lisa seoses atsefaadi, alakloori, anilasiini, asotsüklotiini, benfurakarbi, butülaadi, kaptafooli, karbarüüli, karbofuraani, karbosulfaani, klorofenapüüri, dimetüülklorotaali, klorotiamiidi, tsüheksatiini, diasinooni, diklobeniili, dikofooli, dimetipiini, dinikonasooli, disulfotooni, fenitrotiooni, flufensiini, furatiokarbi, heksakonasooli, laktofeeni, meproniili, metamidofossi, metopreeni, monokrotofossi, monurooni, oksükarboksiini, metüüloksüdemeteooni, metüülparatiooni, foraadi, fosalooni, protsümidooni, profenofossi, propakloori, kvinkloraagi, kintoseeni, tolüülfluaniidi, triklorofooni, tridemorfi ja trifluraliini jääkide piirnormidega teatavates toodetes või nende pinnal ning millega muudetakse seda määrust V lisa (vaikimisi väärtuste loetelu) kehtestamisega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a koostoimes artikli 17 ja artikli 18 lõike 1 punktiga b,
ning arvestades järgmist:
(1)
Atsefaadi, asotsüklotiini, benfurakarbi, kaptafooli, karbarüüli, karbofuraani, karbosulfaani, klorofenapüüri, tsüheksatiini, diasinooni, dikofooli, disulfotooni, fenitrotiooni, furatiokarbi, heksakonasooli, metamidofossi, monokrotofossi, metüüloksüdemeteooni, metüülparatiooni, foraadi, protsümidooni, profenofossi, kintoseeni, tolüülfluaniidi ja tridemorfi jääkide piirnormid on sätestatud määruse (EÜ) nr 396/2005 II lisas ja III lisa B osas. Alakloori, anilasiini, butülaadi, dimetüülklorotaali, klorotiamiidi, diklobeniili, dimetipiini, dinikonasooli, flufensiini, laktofeeni, meproniili, metopreeni, monurooni, oksükarboksiini, fosalooni, propakloori, kvinkloraagi, triklorofooni ja trifluraliini jääkide piirnormid on sätestatud määruse (EÜ) nr 396/2005 III lisa A osas.
(2)
Euroopa Toiduohutusamet (edaspidi „toiduohutusamet”) esitas vastavalt määruse (EÜ) nr 396/2005 artikli 12 lõikele 1 põhjendatud arvamused kehtivate dikofooli ja propakloori jääkide piirnormide kohta, eelkõige hindas toiduohutusamet ohtu tarbijatele ja vajaduse korral loomadele. Toiduohutusamet edastas arvamused komisjonile ja liikmesriikidele ning tegi need üldsusele kättesaadavaks.
(3)
22. augustil 2011 dikofooli kohta esitatud arvamuses (2) ei soovitanud toiduohutusamet kanda kõnealust toimeainet ei määruse (EÜ) nr 396/2005 IV lisasse ega Codex Alimentariuse komisjoni poolt kehtestatud jääkide piirnormide (CXLide) kandmist selle määruse II lisasse. Siiski leiti, et melonite, puuvillaseemnete, tee, humala ja kanaliha puhul on CXLid tarbijate ohutuse seisukohast vastuvõetavad ning seega ei tuleks neid määrusest (EÜ) nr 396/2005 välja jätta. Ülejäänud jääkide piirnorme tuleks vähendada asjakohase määramispiirini.
(4)
28. juulil 2011 propakloori kohta esitatud arvamuses (3) ei soovitanud toiduohutusamet kanda kõnealust toimeainet määruse (EÜ) nr 396/2005 IV lisasse. Kõiki jääkide piirnorme tuleks seega vähendada asjakohase määramispiirini.
(5)
Kõik põhjenduses 1 nimetatud toimeaineid sisaldavate taimekaitsevahendite kehtivad load on kehtetuks tunnistatud. Vastavalt määruse (EÜ) nr 396/2005 artiklile 17 koostoimes artikli 14 lõike 1 punktiga a tuleks seega II ja III lisast nende toimeainete jaoks sätestatud jääkide piirnormid välja jätta. Seda ei kohaldata jääkide piirnormide suhtes, mis vastavad kolmandates riikides kasutusel olevatele CXLidele, eeldusel et asjaomased CXLid on tarbija ohutuse seisukohalt vastuvõetavad. Ka ei kohaldata seda siis, kui jääkide piirnorme kasutatakse impordi jaoks lubatud piirnormidena.
(6)
Codex Alimentariuse komisjon võttis 9. juulil 2011 vastu karbarüüli, karbosulfaani ja profenofossi CXLid vürtside (puuviljad ja marjad) jaoks (4). Kõnealused CXLid on ELi tarbija jaoks ohutud ja tuleks seega lisada määrusesse (EÜ) nr 396/2005 (5).
(7)
Komisjon pidas teatavate määramispiiride kohandamise küsimuses nõu Euroopa Liidu pestitsiidide jääkide referentlaboritega. Laborid tegid mitmete toimeainete suhtes järelduse, et teatud kaupade puhul võimaldab tehnika areng kehtestada madalamad määramispiirid. Nende toimeainete puhul, kus kõiki jääkide piirnorme tuleks vähendada asjakohase määramispiirini, tuleks määrata kindlaks vaikimisi väärtused ja loetleda need toimeained määruse (EÜ) nr 396/2005 artikli 18 lõike 1 punkti b kohaselt selle määruse V lisas.
(8)
Seepärast tuleks määrust (EÜ) nr 396/2005 vastavalt muuta.
(9)
Et võimaldada toodete tavapärast turustamist, töötlemist ja tarbimist, tuleks käesoleva määrusega ette näha üleminekukord enne jääkide piirnormide muutmist seaduslikult toodetud toodetele, mille puhul näitab toiduohutusameti ägeda ja kroonilise mürgisuse mudeli järgi koostatud ohuhinnang, (6) et tarbijakaitse kõrge tase on tagatud.
(10)
Jääkide muudetud piirnormide jõustumisele peaks eelnema piisav ajavahemik, mille jooksul liikmesriigid, kolmandad riigid ja toidukäitlejad saaksid nende piirnormide muutmisest tulenevate uute nõuete täitmiseks valmistuda.
(11)
Uute piirnormide suhtes on konsulteeritud Maailma Kaubandusorganisatsiooni vahendusel liidu kaubanduspartneritega ja nende märkuseid kõnealuste normide kohta on arvesse võetud.
(12)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ei ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 II ja III lisa muudetakse ja V lisa kehtestatakse vastavalt käesoleva määruse lisale.
Artikkel 2
Alljärgnevas loetelus sätestatud toimeainete ja toodete osas jätkatakse määruse (EÜ) nr 396/2005 kohaldamist kujul, nagu kõnealuses määruses oli sätestatud enne selle muutmist käesoleva määrusega, nende toodete puhul, mis on toodetud seaduslikult enne 26. aprilli 2013:
1)
atsefaat: kõik tooted;
2)
atsotsüklotiin ja tsüheksatiin: kõik tooted;
3)
benfurakarb: kõik tooted;
4)
karbarüül: kõik tooted, välja arvatud tomatid (värsked või külmutatud), portulak, riis ja lauaoliivid;
5)
karbosulfaan: kõik tooted, välja arvatud porgandid (värsked või külmutatud), kartulid, melonid ja piim;
6)
klorofenapüür: kõik tooted;
7)
dimetüülklorotaal: kõik tooted;
8)
diasinoon: kõik tooted, välja arvatud ananassid (värsked või külmutatud), peakapsas ja suhkrupeet (juur);
9)
diklobeniil: kõik tooted;
10)
dikofool: kõik tooted, välja arvatud tsitrusviljad, tomatid ning laua- ja veiniviinamarjad;
11)
dimetipiin: kõik tooted;
12)
dinikonasool: kõik tooted;
13)
disulfotoon: kõik tooted, välja arvatud nisu;
14)
fenitrotioon: kõik tooted;
15)
furatiokarb: kõik tooted, välja arvatud kartulid ja melonid;
16)
metamidofoos: kõik tooted;
17)
metopreen: kõik tooted;
18)
monokrotofoss: kõik tooted;
19)
metüüloksüdemetoon: kõik tooted;
20)
metüülparatioon: kõik tooted;
21)
foraat: maapähklid;
22)
fosaloon: kõik tooted;
23)
prokümidoon: kõik tooted;
24)
profenofoss: kõik tooted;
25)
kintoseen: kõik tooted;
26)
tolüfluaniid: kõik tooted, välja arvatud aedsalat ja muud salatitaimed, sh ristõieliste sugukonnast;
27)
triklorofoon: kõik tooted;
28)
trifluraliin: kõik tooted.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 26. aprillist 2013, määrust ei kohaldata karbarüüli suhtes nende puuviljade ja marjade puhul, mille koodnumber on 0820000 ja mis kuuluvad vürtside rühma.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. september 2012

Labels: 17
20
0
3
6